П Р О Т О К О Л  № 16
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 06.11.2020 г. 

Днес, 06.11.2020 г. /петък/ от 10.00 часа чрез видеоконферентна връзка се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боряна Димитрова 

           ЧЛЕНОВЕ:  Боян Новански – зам. председател	
       Боян Магдалинчев - отсъства
	       Стефан Гроздев 
	       Севдалин Мавров 

На заседанието присъстват: експертите – Стефка Тодорова, старши експерт-съдебна администрация и Светла Кирилова, старши експерт-съдебна администрация и техническия сътрудник – Мариана Георгиева, сътрудник на комисия.

Д Н Е В Е Н   Р Е Д:

1. ОТНОСНО: Искане рег. индекс № ВСС-8923/01.09.2020 от председателя на Софийски районен съд за увеличаване щатната численост на съда с 6 /шест/ щ.бр. за длъжност „съдебен деловодител“ във връзка със създаване на специализирано звено за извършване на необходимите дейности по създаване на електронни дела.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. УКАЗВА на председателя на Районен съд – Кула да прекрати обявения на 12.10.2020 г. конкурс за заемане на 1 щ.бр. за длъжността „съдебен секретар“.
1.2. Предлага на Съдийската колегия на Висшия съдебен съвет да СЪКРАТИ, на основание чл. 30, ал. 5, т. 8 от ЗСВ, 1 /една/ свободна щ.бр. за длъжност „съдебен секретар“ по щата на Районен съд – Кула.
МОТИВИ: Ниска натовареност на съда, което е тенденция през последните три години. Високо съотношение бр. служители общо / магистрати – 4,25, при средно за районните  съдилища, извън областните центрове в страната – 4,02.

Комисията счита, че РС-Кула има вътрешен ресурс, с който да се справи с наличния състав.
След съкращаването на 1 щ.бр. в администрацията на съда съотношението съдебни служители общо / магистрати ще бъде – 3,75, при средно 4,02. Комисията отчита, че съотношението ще бъде под средното, но предвид ниската натовареност и при добра организация на работния процес, съдът би могъл да се справи и с ресурс под средния.

1.3. УКАЗВА на председателя на Районен съд – Видин да прекрати обявения на 12.10.2020 г. конкурс за заемане на 1 щ.бр. за длъжността „съдебен секретар“.
1.4. Предлага на Съдийската колегия на Висшия съдебен съвет да СЪКРАТИ, на основание чл. 30, ал. 5, т. 8 от ЗСВ, 1 /една/ свободна щ.бр. за длъжност „съдебен секретар“ по щата на Районен съд – Видин.
МОТИВИ: Ниска натовареност на съда през последните три години. Високо съотношение служители общо / магистрати – 3,09, при 2,84 средно за районните съдилища в областните градове в страната, както и съкратен щат за съдия, считано от 01.07.2020 г.

След съкращаването на 1 щ.бр. в администрацията на съда съотношението съдебни служители общо / магистрати ще бъде – 3,00, при средно 2,84.

1.5. УКАЗВА на председателя на Районен съд – Свиленград да прекрати обявения на 29.10.2020 г. конкурс за заемане на 1 щ.бр. за длъжността „съдебен архивар“.
1.6. Предлага на Съдийската колегия на Висшия съдебен съвет да СЪКРАТИ, на основание чл. 30, ал. 5, т. 8 от ЗСВ, 1 /една/ свободна щ.бр. за длъжност „съдебен архивар“ по щата на Районен съд – Свиленград.
МОТИВИ: Ниска натовареност на съда: 29,77 по щат за първото полугодие на 2020 г., при 32,99 средна за районните съдилища, извън областните центрове  в страната и 32,44 действителна, при 39,63 средна. Високо съотношение съдебни служители общо / магистрати – 3,60, при 2,84 средно.
След съкращаването на 1 щ.бр. в администрацията на съда съотношението съдебни служители общо / магистрати ще бъде – 3,00, при 4,02 средно. Комисията отчита, че съотношението ще бъде под средното, но предвид ниската натовареност при добра организация няма пречка за справяне с работата.

1.7. Предлага на Съдийската колегия на Висшия съдебен съвет да СЪКРАТИ, на основание чл. 30, ал. 5, т. 8 от ЗСВ, 1 /една/ свободна щ.бр. за длъжност „съдебен секретар“ по щата на Районен съд – Мадан.
МОТИВИ: Изключително ниска натовареност на РС-Мадан – 25,00 дела по щат за първото полугодие на 2020 г., при 32,99 средна за районните съдилища, извън областните центрове в страната Високо съотношение съдебни служители общо / магистрати – 6,50, при 4,02 средно.
След съкращаването на 1 щ.бр. в администрацията на съда съотношението съдебни служители общо / магистрати ще бъде – 6,00, при 4,02 средно.

1.8. Предлага на Съдийската колегия на Висшия съдебен съвет да СЪКРАТИ, на основание чл. 30, ал. 5, т. 8 от ЗСВ, 1 /една/ свободна щ.бр. за длъжност „съдебен секретар“ по щата на Районен съд – Чепеларе.
МОТИВИ: Ниска натовареност на РС-Чепеларе – 20,67 дела по щат за първото полугодие на 2020 г., при 32,99 средна за районните съдилища, извън областните центрове в страната. Високо съотношение съдебни служители общо / магистрати – 5,50, при 4,02 средно.
След съкращаването на 1 щ.бр. в администрацията на съда съотношението съдебни служители общо / магистрати ще бъде – 5,00, при 4,02 средно.

1.9. УКАЗВА на председателя на Районен съд – Разград да прекрати обявения със Заповед № РД-08-359/28.10.2020 г. конкурс за заемане на 1 щ.бр. за длъжността „съдебен деловодител“.
1.10. Предлага на Съдийската колегия на Висшия съдебен съвет да СЪКРАТИ, на основание чл. 30, ал. 5, т. 8 от ЗСВ, 1 /една/ свободна щ.бр. за длъжност „съдебен деловодител“ по щата на Районен съд – Разград.
МОТИВИ: Ниска натовареност на съда – 33,77 дела по щат за първото полугодие на 2020 г., при 46,45 средна за районните съдилища, извън областните центрове в страната. Високо съотношение съдебни служители общо / магистрати – 3,00, при 2,84 средно.
След съкращаването на 1 щ.бр. в администрацията на съда съотношението съдебни служители общо / магистрати ще бъде – 2,86, при 2,84 средно.

1.11. Предлага на Съдийската колегия на Висшия съдебен съвет да РАЗКРИЕ, на основание чл. 30, ал. 5, т. 8 от ЗСВ, 6 /шест/ щ.бр. за длъжност „съдебен деловодител“ по щата на Софийския районен съд. 
МОТИВИ: Във връзка с въвеждането и експлоатация на ЕИСС в СРС и за създаването на електронни дела е необходимо създаването на специализирано междинно звено, допълващо дейността между  АС „Регистратура“ и АС „Съдебно деловодство“ и „Съдебни секретари“ за извършване на цялата техническата дейност, свързана с информационната система. Постъпилите документи се завеждат и сортират в регистратурата на съда, след което ще могат да бъдат сканирани и въведени в ЕИСС, от където ще се изпращат към деловодителите и съдебните секретари на съдебните състави, което ще осигури качество и бързина  за извършването на отделните технически дейности и ще облекчи работата на съдебните деловодители, натоварени към момента с допълнителни дейности.  В съда ежегодно се образуват и приключват по над 100 000 бр. дела като функционират 180 съдебни състава, които ежедневно получават и изпращат документи, свързани с делата. Освен по постъпващите дела, служителите от междинното звено ще извършват и сканиране на документи по дела от предходни периоди, атестации, конкурсни процедури, повишаване и преместване и др. 
	1.12. ИЗПРАЩА решенията по т. 1.2 до т. 1.10 вкл. до председателите на съответния съд за становище, което да изпратят в тридневен срок след получаване на решението.
1.13. След евентуално положително решение на Съдийската колегия, да се уведоми дирекция „Бюджет и финанси“ за коригиране на бюджетните сметки на съдилищата.

	2. ОТНОСНО: Искане рег. индекс № ВСС-10671/14.10.2020 от председателя на Районен съд – Пирдоп за увеличаване на щатната численост с 0,5 /половин/ щ.б. за длъжност „системен администратор“ /към момента разполагат с 0,5 щ.бр./.
		
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ОТЛАГА произнасяне по искането за разкриване на 0,5 /половин/ щ.бр. за длъжност „системен администратор“ в Районен съд – Пирдоп до приемане на проекта на бюджет на съдебната власт за 2021 г. с предвидени средства за разкриване на нови щатни бройки в съдилищата за длъжност „системен администратор“, съгласно протокол № 30/10.09.2020 г. на Комисия „Бюджет и финанси“.

3. ОТНОСНО: Уведомление рег. индекс № ВСС-10511/12.10.2020 от председателя на Районен съд – Златоград за трансформиране на 1 /една/ щ.бр. за длъжност „архивар“ в 1 /една/ щ.бр. за длъжност „съдебен секретар“, считано от 12.10.2020 г.
		
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. Приема за сведение уведомлението от председателя на Районен съд – Златоград за трансформирането на 1 /една/ щ.бр. за длъжност „архивар“ в „съдебен секретар“, считано от 12.10.2020 г.

	4. ОТНОСНО: Искане рег. индекс № ВСС-10836/19.10.2020 от председателя на Районен съд – Кюстендил за трансформиране 1 /една/ щ.бр. за длъжност „съдебен статистик“ в „съдебен деловодител, той и съдебен статистик“.
	
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	4.1. ДАВА СЪГЛАСИЕ председателят на Районен съд – Кюстендил да трансформира  1 /една/ щ.бр. за длъжност „съдебен статистик“ в „съдебен деловодител, той и съдебен статистик“.
	МОТИВИ: Предвид внедряването на ЕИСС без период на адаптиране и необходимостта от компетентна специализирана администрация за работа със системата, комисията счита, че исканата трансформация е целесъобразна предвид работата на съдебния служител, заемащ длъжността „съдебен статистик“, който вече е работил като съдебен деловодител и не е необходимо допълнително обучение.
4.2. ИЗПРАЩА решението на комисия „Бюджет и финанси“ на ВСС, за становище по финансовата обезпеченост.

	5. ОТНОСНО: Предложение рег. индекс № ВСС-5160/20.10.2020 от и.ф. председателя на Районен съд – Плевен за преразглеждане на решение на КСА-СК по протокол № 9/17.06.2020 г. т. 8.2. за съкращаване на 2 /две/ свободни щ.бр. за длъжности: „съдебен секретар“ и „съдебен деловодител“.
	
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ПРИЕМА ЗА СВЕДЕНИЕ становището от председателя на Районен съд – Плевен.
	5.2. Потвърждава решението си по протокол № 9/17.06.2020 г. т. 8.2. за съкращаване на 2 /две/ свободни щ.бр. за длъжности: „съдебен секретар“ и „съдебен деловодител“. 
5.3. След евентуално положително решение на Съдийската колегия, да се уведоми дирекция „Бюджет и финанси“ за коригиране на бюджетните сметки на съдилищата.

6. ОТНОСНО: Искания рег. индекс № ВСС-10216/06.10.2020 г. и № ВСС-10361/20.10.2020 г. от председателя на Окръжен съд – Бургас за даване на съгласие и отпускане на средства за сключване на граждански договори с външни изпълнители за подготовка на документация и провеждане на обществена поръчка за доставка на ел. енергия за нуждите на ОС-Бургас, Адм.С-Бургас, РС-Бургас, ОП-Бургас, РП-Бургас и РД „Охрана“-Бургас, считано от 01.01.2021 г. 
/Решение на КБФ по протокол № 33/14.10.2020 г. и решение на КУС по протокол № 29/21.10.2020 г./
	
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. ДАВА СЪГЛАСИЕ на председателя на Окръжен съд – Бургас да сключи граждански договори с външни изпълнители за подготовка на документация и провеждане на обществена поръчка за доставка на ел. енергия за нуждите на ОС-Бургас, Адм.С-Бургас, РС-Бургас, ОП-Бургас, РП-Бургас и РД „Охрана“-Бургас, считано от 01.01.2021 г. 
	6.2. ИЗПРАЩА решението на Комисия „Бюджет и финанси“ за сведение.

	7. ОТНОСНО: Становище рег. индекс № ВСС-6166/22.10.2020 г. от председателя на Окръжен съд – Перник във връзка с решение на КСА-СК по протокол № 14/09.10.2020 г., т. 7 относно съкращаване на 1 /една/ щ.бр. за длъжност „чистач“ за осигуряване на 1 /една/ щ.бр. за длъжност „чистач“ в РС-Перник.
	
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

7.1. ПРИЕМА ЗА СВЕДЕНИЕ Становището от председателя на Окръжен съд – Перник във връзка с решение на КСА-СК по протокол № 14/09.10.2020 г., т. 7 относно съкращаване на 1 /една/ щ.бр. за длъжност „чистач“.
7.2. ПОТВЪРЖДАВА решението си по протокол № 14/09.10.2020 г., т. 7.2, за съкращаването на 1 /една/ щ.бр. за длъжност „чистач“ по щата на Окръжен съд – Перник.

	8. ОТНОСНО: Становище рег. индекс № ВСС-9275/20.10.2020 г. от председателя на Районен съд – Горна Оряховица във връзка с решение на КСА-СК по протокол № 14/09.10.2020 г., т. 27 относно съкращаване на 1 /една/ свободна щ.бр. за длъжност „съдебен деловодител“ за осигуряване на 1 /една/ щ.бр. за длъжност „чистач“ в РС-Варна.
	
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

8.1. ПРИЕМА ЗА СВЕДЕНИЕ Становището от председателя на Районен съд – Горна Оряховица във връзка с решение на КСА-СК по протокол № 14/09.10.2020 г., т. 27 относно съкращаване на 1 /една/ свободна щ.бр. за длъжност „съдебен деловодител“.
8.2 УКАЗВА на председателя на Районен съд – Горна Оряховица да предприеме действия по прекратяване на трудовото правоотношение със съдебния служител, заемащ длъжността „куриер-чистач“, на основание чл. 67, ал.1, т. 2 от КТ, вр. с чл. 68, ал. 1, т. 1 от КТ, вр. с чл. 70, ал. 1 от КТ.
8.3. ИЗМЕНЯ  решението си по протокол № 14/09.10.2020 г., т. 27.2 като вместо „съдебен деловодител“, се чете „куриер-чистач“.
8.4. УКАЗВА на председателя на съда да уведоми комисията за предприетите действия по т. 8.2. 
МОТИВИ: Решението на КСА-СК за съкращаване на 1 щ.бр. за съдебен деловодител е от 09.10.2020 г. На 03.09.2020 г. в съда е освободена 1 щ.бр. за съдебен секретар, която поради преназначаването на съдебния служител, заемащ длъжността „съдебен деловодител“ става заета, а свободната щ.бр. е за съдебен деловодител.  Въпреки решението на КСА председателят на съда, със Заповед от 14.10.2020 г., е преназначил съдебния служител, заемащ длъжността „призовкар-чистач“ на свободната щ.бр. за съдебен деловодител. Така на практика остава свободна щ.бр. за длъжност „призовкар-чистач“, която считано от 15.10.2020 г. е трансформирана в длъжност „куриер-чистач“. На 16.10.2020 г. председателят  на РС-Горна Оряховица е назначил съдебен служител на основание чл. 67, ал.1, т. 2 от КТ, вр. с чл. 68, ал. 1, т. 1 от КТ, вр. с чл. 70, ал. 1 от КТ. Поради ниската натовареност на РС-Горна Оряховица 30,40 при 39,63 средно за РС извън областните центрове в страната за 1во полугодие на 2020 г. и не само, такава е тенденцията през последните три години, комисията счита, че съдът има вътрешен ресурс, с който да се справи с наличния състав.
След съкращаването на 1 щ.бр. в администрацията на съда съотношението съдебни служители общо / магистрати ще бъде – 3,00, при средно 4,02. Комисията отчита, че съотношението ще бъде под средното, но предвид ниската натовареност и при добра организация на работния процес, съдът би могъл да се справи и с ресурс под средния.

9. ОТНОСНО: Становище рег. индекс № ВСС-5160/10.06.2020 г. от председателя на Окръжен съд – Шумен във връзка с запитване от председателя на КСА-СК относно съкращаване на 1 /една/ свободна щ.бр. за длъжност „връзки с обществеността“.

	КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

9.1. Приема за сведение становището от председателя Окръжен съд – Шумен във връзка с запитване от председателя на КСА-СК относно съкращаване на 1 /една/ свободна щ.бр. за длъжност „връзки с обществеността“.
9.2. Предлага на Съдийската колегия на Висшия съдебен съвет да СЪКРАТИ, на основание чл. 30, ал. 5, т. 8 от ЗСВ, 1 /една/ свободна щ.бр. за длъжност „връзки с обществеността“ по щата на Окръжен съд – Шумен.
МОТИВИ: Високо съотношение бр. служители общо / магистрати – 2,92, средно за окръжните  съдилища в страната – 2,07. Средна към ниска натовареност на съда, което е тенденция през последните три години. 

	В становището си председателя на съда посочва, че към момента служителят, определен за връзки с обществеността, е съдебният помощник, но предвид ниската натовареност на съда и високото съотношение съдии/служители, комисията счита, че и занапред може да продължи тази практика без това да се отрази на работата на съда.
	След съкращаването на 1 щ.бр. в администрацията на съда съотношението съдебни служители общо / магистрати ще бъде – 2,85, при средно 2,07, което отново ще е доста на средното за страната.
	10.3. След евентуално положително решение на Съдийската колегия, да се уведоми дирекция „Бюджет и финанси“ за коригиране на бюджетните сметки на съдилищата.

	10. ОТНОСНО: Становище рег. индекс № ВСС-7874/21.10.2020 г. от председателя на Военен съд – Сливен във връзка с решение на КСА-СК по протокол № 14/09.10.2020 г., т. 22 относно съкращаване на 1 /една/ свободна щ.бр. за длъжност „съдебен архивар“ за осигуряване на 1 /една/ щ.бр. за длъжност „чистач“ в РС-Варна.
	
	КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

10.1. Приема за сведение становището от председателя на Военен съд – Сливен във връзка с решение на КСА-СК по протокол № 14/09.10.2020 г., т. 22.
10.2. ПОТВЪРЖДАВА решението си по протокол № 14/09.10.2020 г., т. 22 за съкращаване на 1 /една/ свободна щ.бр. за длъжност „съдебен архивар“.

	11. ОТНОСНО: Искане рег. индекс ВСС-11053/23.10.2020 г. от председателя на Окръжен съд – Велико Търново на становище за провеждане на конкурс за заемане на 2 /два/ свободни щата за длъжност „съдебен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	11.1. ДАВА СЪГЛАСИЕ на председателя на Окръжен съд – Велико Търново за провеждане на конкурс за заемане на 2 /два/ свободни щата за длъжност „съдебен секретар“.

12. ОТНОСНО: Преразглеждане на Принципни решения на КСА-СК, отменени с решение по пр. № 45/07.11.2017 на СК.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

12.1. УКАЗВА на административните ръководители на съдилищата при прекратяване на трудови правоотношения със съдебни служители, независимо от основанието, незабавно да бъде уведомявана комисията по имейла на КСА /ksa@vss.justice.bg/ или по телефон, както и да не се предприемат действия по назначаване, до получаване на отговор/становище от комисията.
МОТИВИ: Поради отменено решение по протокол № 45/07.11.2017 г., т. 11.5. на Съдийската колегия на ВСС  и  недобросъвестно изпълнение на решение на комисията по протокол № 9/17.06.2020 г., т.13, касаещо изменения в поименното щатно разписание - Забележка, т. 4, след ежемесечни анализи на поименните щатни разписания се установи, че в съдилищата от страната, при освобождаване на щатни бройки за съдебни служители, се извършват назначения, трансформации или се обявяват конкурси за заемането им в съдилища с ниска натовареност или високи съотношения магистрати/служители, несъобразени с взетите от комисията решения и, без да е отбелязано в щатните разписания. 

ПРЕДСЕДАТЕЛ 
НА КОМИСИЯТА:   			 
 				   БОРЯНА ДИМИТРОВА